SET สัปดาห์หน้าทรงตัว จับตาราคาหุ้นปรับฐานใหม่หลังจบประมูล 4G
บล.ฟิลลิป แนวโน้มการลงทุนในสัปดาห์หน้า (21 ธ.ค.) ช่วงต้นสัปดาห์คาดว่าตลาดจะทรงตัว ซึ่งหากยุติการประมูล 4G คลื่น 900 MHz ในสัปดาห์นี้ อาจจะทำให้ราคาหุ้นมีการปรับพื้นฐานกันใหม่ และหลังจากนี้แรงขายของนักลงทุนต่างชาติน่าจะชะลอลง เนื่องในช่วงปลายสัปดาห์หน้าก็จะเข้าสู่ Holiday ของต่างประเทศ
18 ธ.ค. 2558

น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยถึงตลาดหุ้นไทยวันนี้ (18 ธ.ค.) ปรับตัวลงในทิศทางเดียวกับตลาดต่างประเทศ โดยตลาดภูมิภาคส่วนใหญ่ปรับตัวลงเช่นเดียวกับกับตลาดในยุโรปที่ติดลบเมื่อเปิดทำการวันนี้ เป็นผลจากการปรับนโยบายการเงินของธนาคารกลางสหรัฐฯ(เฟด)ทำให้ราคาน้ำมันดิบปรับตัวลงกดดันหุ้นในกลุ่มพลังงาน ส่วนหุ้นในกลุ่ม ICT ก็เจอแรงกดดันจากการประมูล 4G คลื่น 900 MHz ที่ยังไม่ยุติ หลังจากเข้ามาถึงวันที่ 4 แล้ว
แนวโน้มการลงทุนในสัปดาห์หน้า (21 ธ.ค.) ช่วงต้นสัปดาห์คาดว่าตลาดจะทรงตัว ซึ่งหากยุติการประมูล 4G คลื่น 900 MHz ในสัปดาห์นี้ อาจจะทำให้ราคาหุ้นมีการปรับพื้นฐานกันใหม่ และหลังจากนี้แรงขายของนักลงทุนต่างชาติน่าจะชะลอลง เนื่องในช่วงปลายสัปดาห์หน้าก็จะเข้าสู่ Holiday ของต่างประเทศ
อีกทั้ง มองว่าเมื่อตลาดฯปรับตัวลงมาระดับหนึ่ง ก็คงจะมีแรงช้อนซื้อจากกองทุน LTF มากขึ้น เนื่องจากใกล้จะสิ้นปีแล้ว คงเหลือเวลาอีกแค่ 2 สัปดาห์เท่านั้นในการซื้อ LTF เพื่อประโยชน์ทางภาษี พร้อมให้แนวรับ 1,270 จุด ส่วนแนวต้าน 1,340 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
BMCL ปิดที่ 2.22 บาท เพิ่มขึ้น 0.08 บาท
ADVANC ปิดที่ 193.50 บาท ลดลง 6.00 บาท
KBANK ปิดที่ 150.50 บาท ลดลง 2.50 บาท
JAS ปิดที่ 4.78 บาท ไม่เปลี่ยนแปลง
PTT ปิดที่ 225.00 บาท ลดลง 17.00 บาท
 
ที่มา: สำนักข่าวอินโฟเควสท์